Document ID: /roh_data/filtered/fineweb-2-filterrobots_roh.jsonl.gz/49192

Collisiun frontala chaschuna plirs blessads
- Venderdi, 3.4.2015, 17:09
Sin la via dal pass dal Gelgia tranter Rona e Mulegns hai dà quest venderdi ina collisiun frontala. In auto da persunas è vegnì sin il cuntravial ed è collidà cun in'auter che vegniva encunter.
Sco che la polizia chantunala scriva, è l'um ch'ha chaschunà l'accident vegnì manà cun grevas blessuras a l'ospital da Savognin. La dunna sper el en l'auto è vegnida sgulada da la Rega a l'ospital a Cuira. Las duas persunas da l’auto che vegniva encunter èn lev-blessadas.
RR novitads 17:00